Atac armat la Universitatea din Kabul. Cel puțin 19 persoane au decedat.
Cel puțin 19 persoane au fost ucise și multe altele rănite, în timpul unui atac armat la Universitatea din Kabul. Insurgenții talibani, acuzați de oficialii afgani că sunt autorii atacului. Talibanii și ramura afgană a ISIS își desfășoară activitatea în Afganistan.
Kabul, capitala Afganistanului a fost luni victima unui nou atac armat. Cel puțin 19 persoane au fost ucise la Universitatea din Kabul, anunță CBS News.De asemenea, mulți studenți au fost ținuți ostatici în timpul atacului haotic, care a durat câteva ore. Ulterior, oficialii afgani au declarat că trei atacatori au fost uciși și atacul s-a terminat.Vicepreședintele Amrullah Saleh a declarat că atacul este o nereușită pentru sistemul intelligence. Totodată, el a pus atacul pe seama talibanilor și a acuzat Pakistanul pentru susținerea insurgenților.Totuși, Zabihullah Mujahid, purtătorul de cuvânt al talibanilor, le-a trimis un mesaj pe Whatsapp jurnaliștilor în care susține că grupul nu este responsabil pentru acest atac.